JohanHeinsen/ENO huggingface dataset:
Viborger Samler, 1849-06-07
Under 5te Juni er udgaaet følgende aabne Brev om nogle midlertidige Forbehold ved Udgivelsen af Danmarks Riges Grundlov: Vi Frederik den Syvende osv. osv. gjøre vitterligt: Jdet vi have besluttet, paa denne Dag høitideligen at vedtage Danmarks Riges fremtidige Grundlov, have Vi dog med Hensyn til dennes § 23 fundet det nødvendigt at forbeholde Os, fordet Tilfælde, at de om Vore Guineiske Besiddelsers Afhændelse indledede Forhandlinger maatte, førend den første Rigsdag kan sammentræde, gjøre en endelig Beslutning nødvendig, da at tage en saadan Beslutning uden at afvente Rigsdagens Samtykke. Fremdeles maae Vi, idet Vi for Fremtiden ville have Finantsaaret regnet fra det ene Aars 1ste April til det næstes 31te Marts, i Henseende til Grundlovens § 52 have Os forbeholdt, uden Rigsdagens Samtykke saavel at opkræve de bestaaende Skatter og Afgifter, som at afholde de nødvendige Statsudgifter for den tilbagestaaende Deel af indeværende Aar og for de 3 første Maaneder af næste Aar. Endelig ville Vi, saafremt der skulde indtræde paatrængende Tilfælde, som maatte udfordre en Folkerepræsentations Medvirkning, og hvis Afgjørelse ei kan opsættes, indtil Rigsdagen grundlovmæssig kan sammentræde, have Os forbeholdt at kunne lade den ifølge Vort Patent af 3die Octbr. 1848 sammenkaldte Rigsforsamling, i dens hidtilværende Sammensætning, atter træde sammen, for med den at kunne forhandle saadanne paatrængende Tilfælde. Hvorefter alle Vedkommende sig allerunderdanigst have at rette. Givet paa Vort Slot Christiansborg den 5te Juni 1848. Under Vor kongelige Haand og Segl. Frederik R. (L. S.)A. W. Moltke. Bardenfleth. Jahrtmann. C. F. Hansen. W. C. F. Sponneck. P. G. Bang. J. A. Madvig. H. N. Clausen. "Jfølge Folket har der i disse Dage i Kjøbenhavn været megen Tale om en deelviis Modification i Ministeriet, idet nemlig Bardenfleth og Moltke skulde eller vilde udtræde for at overlade deres Porteseuiller til Bluhme, og Knuth. Landbocommissionen har den 3die Juni besluttet at udsætte sine Møder til de første Dage af Juli. (Fdl.)(Officielle Kapporter fra Krigs- og Marineministeriet. "Den 31te Mai om Formiddagen gik 2 fjendtlige Colonner, fra Holme over Saralyst og fra Slet over Viby, frem imod Aarhuus. Vore sydfor Byen posterede Afdelinger trak sig fægtende tilbage igjennem Byen til Riis Skov, hvor imidlertid flere af vore Tropper vare ankomne. Fjenden blev nu atter dreven tilbage; han forlod Aarhuus, som derefter blev besat af vore Tropper. Vort Tab formenes at være 9 Døde og Saarede, samt omtrent 12 Savnede. Vi have gjort 23 Fanger, hvoraf 4 saarede; iblandt de sidste er en Prinds af Salm=Salm, Secondlieutenant af det 11te preussiske Husarregiment. Desuden toges 15 Heste og endeel Rideqvipager.
Viborger Samler, 1849-06-07
Jfølge en til Marinemisteriet indløben Rapport fra Chefen for Dampskibet "Hertha, Capitainlieutenant Sommer, viste Fjenden sig den 31te Mai Kl. 8 1/2 Formiddag i Masser i Kanten af Skoven sydfor Marselisborg Skov og forsøgte at trænge frem mod denne og at omgaae venstre Flanke af Oberstlieutenant Müllers Corps, der udgjorde vor Avantgarde. Ved Granatkast fra Dampskibet og Kanonchalupperne Wulff og Holst hindredes Fienden i dette Foretagende. Oberstlieutenant Müllers Corps trak sig imidlertid engagerende langsomt tilbage gjennem Aarhuus til Riis Skov, hvor vore Forposter endnu stode Kl. 1 1/2 Eftermiddag. (Fædrl.)
Viborger Samler, 1849-06-07
Vort faste Batteri ved Strib har den 2den Juni løsnet nogle Skud paa de fjendtlige Arbeider sydfor Fredericia, og Fienden har besvaret denne Jld med et Par Bombekast imod Fæstningen. Jøvrigt er Jntet af Betydenhed forefaldet."
Viborger Samler, 1849-06-07
Den 3die Juni, om Formiddagen Kl. 103, aabnede Fjenden, fra et i Nattens Løb fuldendt Batteri, sin Jld med nogle Kugle- og Kardælskeskud imod vore Arbeidere ved Reguleringen foran Terrainet af Fredericia. Der opstod nu en Artillerikamp mellem de fjendtlige Batterier, og Fæstningens Artilleri, der understøttedes af Stribs Batterier og nogle Kanonfartøier. Skydningen vedvarede med Heftighed næsten uafbrudt indtil henimod Kl. 1 1/2 Eftermiddag, og ophørte først Kl. 4 1/2. Fjendens Bomber have ikke tændt. Vort Tab er 3 Døde og 10 Saarede. Fjendens Tab formenes at være ikke ubetydeligt (Af et Brev fra Fredericia af 3die Junii. - - Jdag har Fjenden moret sig med at beskyde Fæstningen med ikke mindre end 445 Bomber og Kugler, deriblandt nogle og 40 af den saakaldte store Gryde", det vil sig den 16 Spundige Morteer. Denne heftige Jld har dog ingen videre Følger havt end et Par Døde og nogle Saarede. Jkke en Bombe har tændt, men nogle Huse, ere blevne slemt medtagne. Fjendens Jld er bleven kraftig besvaret saavel fra Fæstningen som fra Kanonbaadene og Strib. Der er ikke mindste Tegn til, at Fienden kunde have Prod paa at storme. (Fdl.)
Viborger Samler, 1849-06-07
Odense, den 4de Junii. Ved Fredericia vedligeholdtes igaar det Meste af Dagen en levende Kanonade, efterat Batteriet paa Strib Dagen og Natten iforveien havde søgt at forhindre Jnsurgenterne i at opkaste nye Batterier; paa vor Side førtes den fornemmelig af Batteriet paa Strib og 5 Kanonbaade, dog deeltog ogsaa Fæstningen deri; Fjenden skjød fra 4 Batterier, hvoraf det ene var et nyt. Batteriet paa Strib havde 1 Saaret; Kanonbaadene lede ingen Skade; endeel Bomber kastedes indi Fæstningen, hvor man havde 2 Døde, deriblandt en Lieutenant ved Jnfanteriet, og nogle Saarede; ingen af Bomberne tændte. Fjendens Tab kjendes ikke; et Huus Nærheden af et af hans Batterier, hvor han havde Skjul, blev skudt i Brand. - Jaftes Kl. 11 forsøgte Fjenden at nærme sig Fæstningen for at storme, men blev kastet tilbage af endeel af Besætningen, der rykkede ham imøde; han gjentog Forsøget flere Gange i Nattens Løb, men maatte hver Gang retirere. Kampen synes at have været heftig. En Transport af 22 Saarede, deriblandt nogle fra igaar, er ankommen til Odense. (Hemp. Av.) Strib, den 29de Mai. Fra den fjendtlige Hær er idag ankommet en Overløber, en ung smuk Bondekarl, som talte meget godt dansk, han kom til General Schleppegrell, som ligger paa Hindsgavl, hvor han blev vel bevertet. – Af den herværende Kystvagt er inat anholdt 3 ved Kysten landede Personer, nemlig 2 Bønderkarle og 1 militairklædt Person, hvilke, som formeentlige Spioner, ere afsendte til Odense. (Fyens Av.)
Viborger Samler, 1849-06-07
Fra Strib skrives under 1ste ds. Ved Jnsurgenternes Fornyelse af Bombardementet i Tirsdags kastedes nogle og 30 Bomber, hvoriblandt endeel 16 Spundige, men de anrettede forholdsviis ringe Skade. Jalt ere nu i Fredericin 44 Gaarde og Huse afbrændte og 115 meer eller mindre beskadigede og iblandt de sidste det saakaldte Palai.
Viborger Samler, 1849-06-07
Den fjendtlige Udskrivning i Horsens udgjør daglig 1000 Pd. Riis, 2000 Pd. Caffe, 3000 Potter Brændeviin, henved 30 fede Stude, flere Læs Brød, 300 Tdr. Havre, samt Ho og Halm. - Vi maae imidlertid antage, at denne Udskrivning ikke gielder Staden Horsens alene, men at kun Leverancen af de her anførte Gjenstande skeer i Byen paa egne og omliggende Landdistricters Vegne. (Berl. Td.)
Viborger Samler, 1849-06-07
Privatbreve fra Nework melde, at der er kommen Tydskerne en slem Streg i Regningen med Hensyn til at faae en fir og færdig bemandet og armeret Dampfregat i Søen.
Viborger Samler, 1849-06-07
Som bekjendt have de i Vinterens Løb kjøbt Dampfregatten United States" af Nordamericanerne, og til dennes bemanding og Armering ved den nordamericanske Marines Hjælp havde de faaet Løfte af den forrige Præsident Polk. Men den nuværende Præsident Taylor er af en anden Mening; han mener, at de nordamericanske Fristater ligeoverfor Danmark bør iagttage en værdig Neutralitet og ikke skaffe dette Lands Fiender Midler til at skade det. Han har derfor ikke alene forhindret Skibets Armering med nordamericansk Skyts, men ogsaa forbudt at saadant udføres i Skibet som Ballast, da de tydske Commissairer androge herpaa som den eneste Udvei. Desuden har den nordamericanske Regjering betydet de Officierer, der maatte ønske at tage Tjeneste paa den tydske Flaade, at de maatte betragte sig som afskedigede fra den americanske Marine, uden at have Haab om, at erholde deres Tjeneste tilbage i Fremtiden. Som en Følge af disse Forholdsregler vil nok "United States" blive liggende i Newyorks Havn indtil Freden med Danmark indtræder, da det uarmeret kan ventes at blive optaget af danske Krydsere. (Flvp.)
Viborger Samler, 1849-06-07
Det er endnu ikke afgjort, om den ulovlige Landdag i Hertugdømmerne skal træde sammen. Af det saa ofte omtalte utilfredse posenske Landeværn ere 160 Mand komne tilbage til Altona. – J Flensborg ligge mange Syge paa Lazarethet, og Beretningerne derfra sige, at mange døe af Typhus. - Hollers Jernstøberie, i Nærheden af Rendsborg, er afbrændt.
Viborger Samler, 1849-06-07
Fra Curhaven meldes under 1ste Juni, at den engelske Brig "Brack, Capt. Gray, fra Newcastle bestemt med Kul til Hamborg, er den 30te Mai, liggende for Anker i Mundingen af Elben, tagen af det danske Dampskib Geyser." Styrmanden og fire Matroser af Briggen ere i en Helgolander=Slup ankomne til Curhaven; det øvrige Mandskab er med Skibet ført til Kjøbenhavn.
Viborger Samler, 1849-06-07
Fra Varde meldes under 28de Mai. Med Undtagelse af nogle enkelte Cavalleripatrouiller have vi endnu ikke til Stadighed havt Militair. Det vil dog formodentlig ikke vare længe førend Byen bliver besat, da der igaar kom en Officier og 12 hanoveranske Husarer forat bestille Qvarteer til 2 Batailloner, der skulde komme om 2 a 3 Dage. Forøvrigt begynder man allerede, endog inden Fienden har besat Byen, at ville bringe os under schleswigholsteinsk Herredømme. Saaledes indfandt sig den 23de paa Toldkammeret her i Byen Kjøbmand Lorenz Petersen fra Flensborg med en Ordre fra Oberstl. Brinkmann, der havde udstedt den efter Ordre fra Overgeneralen og Advocat Bargum, at de herværende Toldembedsmænd skulde lade bemeldte Herre afgiftsfrit indføre et ham tilhørende betydeligt Parti Varer. Da denne Fordring paa det Bestemteste afvistes, var denne Herre dristig nok til ved sin Bortgang at true med, at, hvis man vedblev sin Vægring, vilde Byen strax blive besat af Fjenden, for at give hans Fordring Eftertryk. Man skulde antage, at der havde været fuld Føie til at tage Fyren ved Vingebenet og seende ham til Kjøbenhavn som en Landsforræder, men omendskjøndt Øvrigheden var underrettet om hans Ærinde og hans Yttringer, reiste han dog atter uhindret herfra. – Da Toldvæsenet imidlertid fik Underretning om, hvor Fyren havde oplagt Varerne, i det Haab, at den toldfrie Indførsel skulde lykkes ham, naar Byen bliver besat, reqvirerede dette iforgaars Eftermiddags Fogdens Medfølge, og da man kom til Stedet fandt man uden stor Møie 5 Piber 12graders Brændeviin, 1 Pibe Rom og endeel Caffe, Sukker, Sirup, Olie og Sæbe, hvilket Altsammen bragtes ind til Byen som confisceret Gods. Hele Egnen heromkring gjennemstrøifes af smaa Troppeafdelinger for at inddrive Levnetsmidler og Fourage. Deres Opførsel er ikke altid god og der foregaaer mange Rapserier. Vi ville ret ønske, at vi her til vor og Egnens Beskyttelse havde vore raske Husarer og Dragoner. Dersom de kunde komme pludselig og uformærket hertil, vilde de gjøre god Fangst. (Fyens A.)J Søndags passerede 4 norske Krigskibe, nemlig i Corvet og 3 Skonnerter, forbi Frederikshavn sydefter. (Ab. Av.)
Viborger Samler, 1849-06-07
Aarhuus, den 4de Junii. Om Fægtningen syd og vord for vor By den 31te f. M. kunne vi, efter et Øie vidnes Beretning meddele Følgende: Efter i Torsdags Morges Kl. 4 at være trukne paa Feltvagt i Marselisborg Skov og V. for Gaarden nedimod Magdalenemøllen, blev 7de Bat. 3die og 4de Comp. omtrent Kl. 9. angrebne af en langt overlegen fjendtlig Styrke, der, efter en kort Fægtning, opkjørte 4 Kanoner i Nærheden af Møllen, hvorfra Vore havde trukket sig tilbage, og med disse beskjød Fjenden saavel 3die som 4de Compagni, der retirerede gjennem Frederiksport og Mindeport, medens Hertha og to Kanonbaade fra Søen sendte ham endeel Granater, der gjorde god Virkning. Vore 2 Comp. indtoge atter en Stilling nordfor Byen, i Riis=Skov og over Marken til Randersveien. Omtrent Kl. 1 rykkede Fjenden mod vort Cavalleri og trængte haardt paa, hvorfor en Deel af 3die Comp. under Lieutn. v. Riise, beordredes at understøtte det, og kastede Fienden tilbage, hvorpaa Cavalleriet (saavidt vides en Deeling af 3die Dr. Ram. under Pr. Lieut. v. Cetti) rykkede frem, for at forfølge ham. Kort efter trak Vore sig tilbage, forfulgte af et betydeligt Antal tydske Husarer, men snart gjorde vore Dragoner, der imidlertid vare blevne forstærkede med en halv Escadron, atter omkring og huggede ind paa Fjenden. Vor Kjæde avancerede frem i stærkt Løb, og da de fjendtlige Husarer begyndte at retirere, fik de en Hilsen fra Vore med paa Veien, hvorved Adskillige faldt og der opstod stor Forvirring iblandt dem, hvilken Cavalleriet, nu soutineret af Escadronen Barth af 6te Dr. Regim., der opløste sig i Delinger under Ritm. v. Barth og Lieutn. v. Castenskjold, benyttede til et rask Jndhug, og bevirkede derved Fjendens Nederlag og Flugt. En preussisk Husarofficier, Prindsen af Salm=Salm, toges tilfange, efter at være bleven saaret i den ene Arm. Foruden ham faldt en død og en saaret fjendtlig Officier, tilligemed henved 30 Md. i vore Hænder. Efter Retraiten fra Marselisborg savnede 7de Bat. 4de Comp. en halvsnees Mand, om hvilke man ikke veed, enten de som døde eller saarede ere faldne i Fjendens Hænder, paa Grund af den Hurtighed, hvormed Retraiten maatte iværksættes, da Fienden kastede en betydelig Styrke over mod Skovens sydvestlige Udkant. Cavalleriets Tab har ikke heller været betydeligt. - Middag Kl. 12. De fjendtlige Forposter have atter nærmet sig Byen, og sees idag paa Skaade Banker, en Miilsvei herfra. (Aarh. Av.)- Den 5te Juni Mid. Kl. 12. Det synes næsten som om der var et Slags Vaabenhvile. Det er roligt og stille paa begge Sider. Fjendens Stilling er uforandret. Hovedstyrken skal staae ved Skanderborg. – Jfølge en Melding fra igaar befandt der sig fjendtlige Tropper i Maarslet, Hørret, Raunholdt &c. Wilhelmsborg havde en Jndqvartering af 4 til 500 Md. Jmorges kom der en fjendtlig Parlementair hertil. (Aarh. Av.)
Viborger Samler, 1849-06-07
En Kjøbmand i Horsens skal, som Afsending fra den fjendtlige General, forleden Dag være indtruffen til Ringkjøbing Amt med Ordre om, at bemeldte Amt hver 3die Dag havde i Horsens at levere 100 Stude til den fjendtlige Armee. Horsens=Kjøbmanden, som man formedelst hans udviste Tienstvillighed for den fjendtlige General, i Førstningen havde isinde at sætte ved Vingebenet, lod man uden Svar vende tilbage. (Medd.)
Viborger Samler, 1849-06-07
Viborg. Det stærke Tordenveir vi havde her i Egnen i Tirsdags Efterm., og som var ledsaget af en ualmindelig voldsom Styrteregn, har raset i en viid Omkreds og har saaledes ifølge Rand. Av." ogsaa været stærkt over Randers og Omegn, hvor der under Uveiret tillige faldt svære Hagel og Jisstumper, som sønderslog mange Vinduesruder.
Viborger Samler, 1849-06-07
Udnævnelse. Under 2den Juni er Sognepræsten for Skjørpinge og Fræer Menigheder, Provst for Hellum og Hindsted Herreder i Viborg Stift, P. H. Bøgh, allern, beskikket til Sognepræst for Kirke Helsinge og Drøsselbjerg Menigheder i Sjællands Stift. (Hs. Excell. Geheimeconferentsraad C. Greve af Moltke til Aagaard og Nøragergaard har som Besidder af Kirke-Helsinge Kirke denne Gang udøvet Forslagsret til dette Sognekald).
Viborger Samler, 1849-06-07
Handels-Efterretninger. 3 pCt. Consols sluttedes den 30te Mai til 91 1/2 a 91 1/4. – Den engelske Kornmarked den 30te Mai. Tilførslen af engelsk Hvede, ubetydelig, hvorimod Tilførslen af Hvede fra Udlandet stor, Faa Kjøbere; Omsætningen ubetydelig. Priserne uforandrede.
Viborger Samler, 1849-06-07
Reisende. Med Dagvognen fra Viborg til Randers, den 6te Juni, Landmaaler, Forstrandidat Bang.
Viborger Samler, 1849-06-07
J Tillægsbladet til Viborg Stiftstidende, Mandagen den 4de Juni 1849 staaer efter Listen over indkomne Bidrag til Sørustninger: Thorup, Qvols og Sparkjær (skal vel være Borrits) Sogne har Jntet villet give." Vel er det sandt, at nævnte Sogne ikke fandt Anledning til at give til Sørustninger; men at der af den største Deel Beboere i Thorup og Borrits Sogne den 8de Mai d. A. er sendt 25 Rbd. 93 s. til Centralcomiteen for de Saarede og Faldnes Efterladte i Kjøbenhavn, undlader jeg ikke herved at bringe til offentlig Kundskab, for at forebygge det ufordeelagtige Omdømme, som ved hine Udtryk "har Jntet villet give maaskee kunde opstaae imod nævnte Sognes Beboere. Taarupgaard, den 6te Juni 1849. L. F. Bahnson, t. Formand. for Sogneforstanderskabet.
Viborger Samler, 1849-06-07
AVERTISSEMENTS. Til Advarsel for Jordbrugerne paa Viborg Kjøbstads Grund bliver det herved bekjendtgjort, at det under Straf efter Anordningerne er forbudt at tøire Kreaturer i Veigrøfter eller saanær ved samme, at disse derved kunne beskadiges, og at enhver Vedkommende i Overtrædelses-Tilfælde maae vente at blive dragen til Ansvar herfor. Viborg Politiekammer den 7de Juni 1849. Chr. Koefoed.
Viborger Samler, 1849-06-07
At de til forestaaende Termin forfaldne Renter af Viborg Cathedralskoles Capitaler ligesom Jordleie af Skolens Jorder, kan indbetales til Undertegnede hver Dags Formiddag fra Kl. 91 og Eftermiddag fra Kl. 4-6, bliver herved bekjendtgjort. Viborg, den 7de Juni 1849. Chr. Koefoed, Byefoged. At Muurgruus og andet Fyld ikke længere maa henføres til den saakaldte Gaasegyde mellem Mikkelsgade og Viborg Søndersøe, men at samme i dets Sted kan henbringes til Slusen ved Mikkelsgade, hvor Stedet til dets Henlæggelse paavises af den der boende Jens Rasmussen, bliver herved bekjendtgjort. Viborg Politikammer, den 7de Juni 1849. Chr. Koefoed.
Viborger Samler, 1849-06-07
Viborg Klub. Løverdagen den 9de Dennes, Aften Kl. 9. afholdes en extraordinair Generalforamling, hvortil saavel Klubbens Medlemmer som Actie haverne i den paatænkte ny Klub indbydes. Directionen, den 4de Juni 1849.
Viborger Samler, 1849-06-07
Auctionsplacat. Onsdagen den 20de Juni næstkommende, om Formiddagen Klokken 10, afholdes paa Gaarden Høiriis i Jkast Sogn Auction over de Boet efter afdøde Proprietair L. Lund tilhørende Løsøregjenstande, hvoriblandt et Mahogny Chatol, Borde, Stole, Senge, Sengeklæder, Dækketøi, endeel Porcellain og Glasvarer samt et Par Kjøreheste, 1 Sæt Seletøi, og en Fiellevogn med Agestole, o. m. m. Lysthavende indbydes. Hammerum Herredscontoir, Nørholm, den 30te Mai 1849. Taxmerdt. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.
Viborger Samler, 1849-06-09
Suste Tidende. Viborg, Forsendes med Brevposten i Danmark og Hertugdommerne. Løverdagen den 9de Juni 1849. Nr. 95. 77 Aarg.
Viborger Samler, 1849-06-09
Udenlandske Efterretninger. Storbritannien og Jrland. J Underhusets Møde den 1ste Juni erklærede Lord Palmerston, at den danske Regjering havde tilstaaet Huller-Dampskibene, der nu og saa overføre Posten, samme Rettigheder som Londoner, Dampskibene. Denne Tilladelse var given af den danske Regjering strax efterat denne var af det engelske Cabinet, bleven underrettet om, at den engelske Post ogsaa forsendes med Huller=Dampskibene. Hvad den danske Blokades Effectivitet angik, da havde den for at undersøge dette Anliggende afsendte Officier erklæret, at de danske Krydsere befandt sig i den Stilling, at de med Virksomhed kunde gjennemføre Blokaden. 3 pCt. Consols 913 a 92.
Viborger Samler, 1849-06-09
Frankerig. Paris, den 3die Junii. Det nye Ministerium er kommet istand. Odillon Barrot er Conseilspræsident; Toqueville Udenrigsminister, Lanjuinais Handelsminister. Pass, de Tract, Fallour, Krigsminister Rulhiere og Lacrosse gaae fra det entledigede Ministerium over i det nye.
Viborger Samler, 1849-06-09
Jtalien. Den 22de Mai opplantedes paa Forterne i Neapel den hvide Fane. Dette betyder, at det er forbi med Constitutionen.
Viborger Samler, 1849-06-09
Keiserdømmet Østerrig. Wien, den 2den Junii. Det bringer sjelden Held, naar et Krigsraad skal lede og befale Operationerne. Welden er syg, han har trukket sig tilbage, og hans Efterfølger Haynau har hidtil ikke med Fordeel udført Krigsraadets Befalinger. Det er sandsynligt, at Keiseren af Rusland kommer om faa Dage til Wien; han vil selv personlig underrettes om Sagernes Stilling, der i Ungarn er alvorlig. Gørger staaer med 60,000 Md. ved Raab; Dembinsky holder ved Kaschau Russerne i Schach; Bem hersker i Egnen ved Temeswar og Perezel er Herre i Banatet. – De russiske Generaler ere mere øvede end de østerrigske.
Viborger Samler, 1849-06-09
Kongeriget Preussen. Berlin, den 3die Junii. Den preussiske Regjering vil protestere imod Nationalforsamlingens Forlæggelse til Stuttgart. Hanover og Sach sen slutte sig til denne Protest. De tre Magter anerkjende ikke længere Nationalforsamlingen. Den Efterretning stadfæstes, at de fleste tydske Regjeringer endnu ikke for det Første have erklæret sig officielt for den octroyerede Forfatning. De ville først erfare Stemningen i de res Lande.
Viborger Samler, 1849-06-09
Brunsvig-Wolfenbüttel har erklæret, at dets Contingen, i den danske Krig skal for Fremtiden kun adlyde Kongen af Preussens Overbefaling.
Viborger Samler, 1849-06-09
Frankfurt am Main, den 3die Junii. Rigsministeriet er endnu ikke blevet enigt om at lade Preussen, overtage den provisoriske Ledelse af Centralmagten. Rigsforstanderen skal være tilsinds at indhente de tydske Regjeringers Beslutning om den af Preussen, Hanover og Sachsen projecterede Rigsforfatning. Jstemmer Baiern vil Overdragelsen af Centralmagten til Preussen finde Sted. Rygtet vil vide, at den interimistiske Ministerpræsident Gravell vil udtræde og gjøre Plads for et Ministerium, Gagern. Flere Medlemmer af den venstre Side ere endnu betænkelige ved at vandre til Stuttgart, hvor det synes at Democratiet vil slaae løs. Minoriteten af Skrog Parlementet er bleven meget stille; Levningerne af det stor tydske Parti fortsætte deres Færd imod Preussen. Ga gern skal være ankommen til Frankfurt, og Dahlmann skal den 2den Juni i en Forsamling af Gagerns Tilhængere, have udtalt sig for Berliner-Forfatningsudkastet. - Rigsarmeen skal være i Begreb med at gaae offensivt frem imod Baden. – Fra Darmstadt meldes, at de fyrstelige Tropper under Prinds Emils Overcommando ere i Begreb med at angribe paa hele Linien, saavel i Odenwald, som ved Grændsen. Fra Giesen meldes, at flere preussiske Cavalleri- og Jnfanteri-Regimenter samt flere Batterier svært Artilleri ere passerede igjennem denne Stad for at begive sig til Wetzlar.
Viborger Samler, 1849-06-09
Fra München skrives under 31te Mai, at General Gerlach overbringer den baierske Regjerings Ultimatum, der giver Haab om en Ening, naar man i Berlin maatte være tilbøielig til at renoncere paa at staae i Spidsen; kun i dette Punct divergere Anskuelserne; i alt det Øvrige er man enig.
Viborger Samler, 1849-06-09
Jndenlandske Efterretninger. (Officielle Kapporter fra Krigsministeriet)."Den 3die Juni om Aftenen angreb Fjenden vore Forposter paa den nordvestlige Side af Fredericia, men blev, efter at en Soutien var fremsendt til Forposternes Understøttelse, snart kastet tilbage i sin tidligere Vedetstilling. Et senere Forsøg paa at trænge frem, afvistes ligeledes ved vore Troppers Jld. Vort Tab er 1 Død (Secondlieutenant C. F. v. Møller af 3die Jægercorps, 11 Saarede og 1 Savnet.) 2 Jnsurgenter bleve tagne tilfange. - Natten mellem den 3die og 4de ds. har Fjenden foretaget nogle Arbeider, der synes at tyde paa, at han vil aabne den 1ste Parallel omtrent 1400 Alen fra Fæstningen. Den 4de Junii bleve nogle Bomber kastede ind i Fæstningen, dog næsten uden Virkning. – Ved Aarhuus er Stillingen i det Væsentlige uforandret.
Viborger Samler, 1849-06-09
Den 5te Juni har Fjenden bekastet Fredericia med Granater og Brandkugler, uden dog at anrette nogen væsentlig Skade. Ligeledes har han Aftenen iforveien med ringe Virkning beskudt Batteriet ved Strib.